Aṭas n yiseggasen iɛeddan seg wasmi I d-yeffeɣ (lwali n wedrar), annar n wungal yetwarun yekcem di targit titint imi ulac win id yernan fell-as, seba akk n waya yettuɣal ɣer tmetti-ni yebɣan ad ksen taqbaylit, bɣan kan taɛrabt ara yilin d tutlayt tunsibt n lezayer abdar n tmaziɣt ulac-it, dɣa deg yiseggasen n 70, d 80 aṭas I yeḍran leḥbus, tugdi, d ubunyiw anect aki yak akken ad fren tidet ur netwaffar, dɣa yekred wegdud aqbayli yennad dayen bɣan ad ksen lḥif ɣef tutlayt taqbaylit dɣa yeffeɣ rrebg I yiles deg useggas n 1980 (tafsut imaziɣen)1, agdud yuki, yessuter ad tili teqbaylit ɣer tama n taɛrabt, acku ma teqim akken ur tesɛi ara lǧahd melba tira imi s tira kan I tezmer ad tesɛu azal ɣef wayen id yebder J.GOODY: «tira trenu azal meqren I udabu imi ulac idles yetwarun melba adadu»2.